open-index/open-wikipedia-markdown huggingface dataset:
Բոլոն լիճ

**Բոլոն**, լիճ Ռուսաստանում, Խաբարովսկի երկրամասի Ամուրսկի և Տրոիցկոյի շրջաններում, Միջին ամուրյան դաշտավայրի հյուսիսարևելյան մասում։

## Ընդհանուր տեղեկություններ
Լճի մակերեսը 338 կմ2 է, խորությունը՝ մինչև 4 մ։ Տեղակայված է Ամուրի գետահովտում, գետի ձախ ափից ամենակարճ հեռավորությունը մոտ 10 կմ է։ Ամուրսկ քաղաքից հեռու է մոտավորապես 40 կմ։ Սնուցվում է ձյան հալոցքից և անձրևով։ Սիմմի, Հարփի և Սյումնյուր գետերը թափվում են այս լիճ։ Լճից սկիզբ է առնում է Սի վտակը, որը թափվում է Ամուր գետի Սերեբրյաննի վտակ։ Վերջինս իր անունը ստացել է հարևանությամբ գտնվող Սոպկայում արծաթի հանքաքար գտնելու անհաջող փորձերից։

Լճում կան մի քանի կղզիներ, որոնցից երկուսը առավել ուշագրավ են՝ Յադասենը և Գյուդելգենը։

* Յադասեն կղզին, որը գտնվում է լճի կենտրոնում, հայտնի է որպես հնագույն հանգած հրաբուխ։ Կղզու վրա կան չժուրչժեն ցեղերի կրոնական շենքերի մնացորդներ։
* Գյուդելգեն կղզին ունի հրաբխային ծագում և ծածկված է անտառով։ Գտնվում է հյուսիսարևելյան ափի մոտ։

մինի|աջից

Յադասեն և Գյուդելգեն կղզիների մասին կան շատ նանայական լեգենդներ և ավանդույթներ։

Մնացած ցածրադիր կղզիները ավազատղմային են, կարող են հեշտությամբ ջրի տակ անցնել։

Լճի հարավային մասը հարում է Բոլոնյան պետական բնական արգելոցին, որը հիմնադրվել է 1998 թվականին։

1994 թվականին Բոլոն լիճը և Սելգոն ու Սիմմի գետաբերանները ներառվել են միջազգային նշանակության ջրաճահճային տարածքների ցանկում, ըստ Ռամսարի համաժողովի որոշումների։

Ամռան ամիսներին լճի ջուրը կարող է տաքանալ մինչև +30&nbsp;°C:

## Բնակավայրեր
մինի
Սիի վտակի ձախ ափին, լճից երեք կմ հեռավորության վրա, գտնվում է Խաբարովսկի երկրամասի Ամուրի շրջանի Աչան նանայական գյուղը։

Հյուսիսային ափին Թեիսին բնակավայրն է, որտեղից սկսվում է Թեյիս կայարան տանող ճանապարհը։

Հյուսիսարևմտյան ափին (Սամնիրի ծով) գտնվում է Ժուեն գյուղը, որտեղից սկիզբ է առնում դեպի Բոլոն գյուղ և նույնանուն կայարան տանող ճանապարհը։

Ամուր գետի աջ ափին Սերեբրյաննի վտակի դիմաց գտնվում են Տրոիցկոյի շրջանի Մալմիժ և Վերխնի Ներգեն գյուղերը։

Սերեբրյաննի վտակի ափին, ենթադրաբար, գտնվել է Երոֆեյ Խաբարովի աչանյան բերդագյուղը (1651-1652 թվականներին)։

## Նավարկություն
մինի
Լիճը ծանծաղ է, հասանելի է միայն փոքր նավակների համար։

Մինչև 1990-ականների կեսերը ամռանը Ամուրսկից մինչև Աչան ազգային գյուղ իրականացվել են կանոնավոր ուղևորափոխադրումներ «Զարյա» ջերմանավի միջոցով։

## Բուսական և կենդանական աշխարհ
Լճի տարածքում ապրում են երկկենցաղների և սողունների 11 տեսակ, 179 տեսակ թռչուն և 40 տեսակ կաթնասուն։

Բոլոն լիճը հարուստ է ձկներով, այստեղ ապրում են 52 տեսակ ձուկ։

Լճի փոքր խորության և տաք ջրի պատճառով ամռանը ակտիվորեն զարգանում են ջրիմուռները։

Լճի ափերին տեղակայված ժայռերում ապրում են օձեր, այդ թվում՝ նաև թունավոր։

## Ծանոթագրություններ

## Արտաքին հղումներ
* Болоньский вулкан
* Ачанский острог Ерофея Хабарова. 

Կատեգորիա:Ռուսաստանի լճեր
Անխելք մարդը

«**Անխելք մարդը**», Հովհաննես Թումանյանի հեքիաթներից։

## Սյուժե
Մի աղքատ մարդ  է լինում, որը որքան աշխատում էր, դարձյալ նույն աղքատն է մնում։ Մի օր որոշում է գնալ աստծու մոտ ու հարցնել, թե երբ է պրծնելու այդ աղքատությունից։ Ճանապարհին հանդիպում է մի գայլի, որը իմանալով նրա նպատակը, խնդրում է հարցնել, թե ինքն էլ մինչև երբ պետք է սոված մնա։ Այնուհետև հանդիպում է մի սիրուն աղջկա, որը խնդրում է աստծուց իմանալ, թե «մի աղջիկ կա՝ ջահել, առողջ, հարուստ, բայց չի կարողանում ուրախանալ, բախտավոր զգալ իրան», ինչ պետք է անի երջանիկ լինելու համար։ Վերջում տեսնում է ջրի ափին աճած մի չոր ծառ, որը խնդրում է  իմանալ, թե ինքը երբ է կանաչելու։

Աղքատը հասնում է աստծու մոտ, պատմում է, որ շատ է չարչարվում, բայց չի կարողանում գոնե կուշտ հաց ուտել, աստված վստահեցնում է, որ նրան բախտ է  տալիս, թող գնա ու վայելի։

Իմանալով գայլի, աղջկա ու ծառի հարցմունքների պատասխանները՝ աղքատը վերադառնում է։

Աղքատը ծառին ասում է, որ նրա տակ ոսկի կա, հենց հանեն, նա էլ կկանաչի։ Ծառն աղքատին առաջարկում է ոսկին հանել ու հարստանալ, բայց մարդը հրաժարվում է՝ պատճառաբանելով, թե պետք է գնա իր բախտը գտնելու։ Աղջկան հայտնում է, թե աստված ասել է, որ երջանիկ լինելու համար պետք է մտերիմ կյանքի ընկեր գտնի, աղջիկը նրան է առաջարկում դառնալ իր կյանքի ընկերը, բայց մարդն էլի հրաժարվում է՝ շտապելով գտնել իր բախտը։

Հանդիպելով գայլին՝ աղքատը նրան պատմում է ծառի ու աղջկա մասին, այնուհետև ասում, որ աստված նրան փոխանցել է, թե «սոված ման կգաս, մինչև մի անխելք մարդ կգտնես, կուտես, կկշտանաս»։ «Էլ քեզանից անխելք մարդ ո՞րտեղից գտնեմ, որ ուտեմ»,— ասում է գայլն ու ուտում անխելք աղքատին։

## Պատմություն
Հեքիաթի ինքնագիրը չի պահպանվել։

Ստեղծագործությունն առաջին անգամ տպագրվել է 1894 թվականին «Աղբյուր» ամսագրի №4-ում (էջ 148-153) «*Հեքիաթ*» ենթավերնագրով։

Այնուհետև տպագրվել է Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ101-103)։

Թումանյանն օգտագործել է այս հեքիաթի հայկական, վրացական, իմերեթական և կովկասյան ժողովուրդների մոտ լայնորեն տարածված այլ տարբերակներ։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «Աղբյուր» ամսագրից։

## Ծանոթագրություններ

Կատեգորիա:Հեքիաթներ
Լաուրա Հերինգ

**Լաուրա Հերինգ** (, իսկական անունը` **Լաուրա Էլենա Մարտինես Հերինգ**, , ), մեքսիկական ծագմամբ ամերիկացի մոդել, դերասանուհի։ 1985 թվականին հաղթել է «Միսս ԱՄՆ» գեղեցկության մրցույթում։ Հայտնի է դարձել 2001 թվականին նկարահանված Դեյվիդ Լինչի «Մալհոլանդ դրայվ» () ֆիլմում Ռիտա/Կամիլի դերով։

## Կենսագրություն
Լաուրա Հերինգը ծնվել է Մեքսիկայի Լոս Մոչիս ծովափնյա քաղաքում (Սինալոա նահանգ)։ Մայրը՝ Մարիա Ելենա Կաիրոն (), հոգեթերապևտ էր, քարտուղար, զբաղվում էր անշարժ գույքի վաճառքով։ Հայրը՝ Ռայմոնդ Հերինգը, ավստրո-գերմանական ծագումով հողագործ և շինարար էր։ Հերինգի ծնողներն ամուսնալուծվել են 1971 թվականին։

## Գործունեություն
Իր կյանքի առաջին 10 տարիները Լորան անցկացրել է Մեխիկոյում, այնուհետև ընտանիքը տեղափոխվել է ամերիկյան Սան Անտոնիո (Տեխաս) քաղաք։ 12 տարեկանում նա պատահաբար տուժել է փողոցային կրակոցների ժամանակ և գլխի շրջանում վիրավորվել։ 16 տարեկանում ծնողներին խնդրել է թույլ տալ իրեն սովորել Շվեյցարիայի «Aiglon College» մասնավոր դպրոցում։

Վերադառնալով ԱՄՆ՝ բնակություն է հաստատել Էլ Պասոյում և սկսել մասնակցել գեղեցկության մրցույթների։ Արժանացել է «Միսս Էլ Պասո», այնուհետև՝ «Միսս Տեխաս» տիտղոսների։ 1985 թվականին դարձել է առաջին լատինոամերիկացին, որը պարգևատրվել է «Միսս ԱՄՆ» տիտղոսով։ Նույն թվականին «Միսս Տիեզերք» գեղեցկության մրցույթում ընդգրկվել է լավագույն տասնյակի մեջ։

Հաջորդ տարի Լորան շրջել է Եվրոպայում և Ասիայում, Հնդկաստանում զբաղվել սոցիալական աշխատանքով։ Եվրոպայում նա ներկայացվել է արիստոկրատ շրջաններում և 1987 թվականին ամուսնացել կոմս Կարլ-Էդուարդ ֆոն Բիսմարկ-Շենհաուզենի հետ։ Վերջինս կանցլեր Օտտո ֆոն Բիսմարկի ծոռն էր։ Նրանք ամուսնալուծվել են 1989 թվականին, սակայն մնացել են լավ ընկերներ, իսկ Լորան պահպանել է կոմսուհի ֆոն Բիսմարկ-Շենհաուզեն տիտղոսը։

Հերինգը Լոնդոնի գեղարվեստի ակադեմիայում սովորել է թատերական արվեստ՝ հետաքրքրվելով նաև լատինական պարերով՝ ներառյալ տանգոյով։

Նրա ամենահայտնի դերը եղել է Դեյվիդ Լինչի «Մալհոլանդ դրայվ» ֆիլմում (2001), որտեղ նա նկարահանվել է Նաոմի Ուոթսի և Ջասթին Տերուի հետ։ Այդ ֆիլմում նա մարմնավորել է Ռիտային, որը կորցրել էր հիշողությունը։

## Անձնական կյանք
1987-1989 թվականներին Լաուրա Հերինգն ամուսնացած է եղել Կարլ Էդուարդ ֆոն Բիսմարկի հետ։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Մոդելներ այբբենական կարգով
Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Մեքսիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Մեքսիկացի մոդելներ
Սահան Պրադհան

**Սահան Պրադհան** (, ), նեպալցի պետական գործիչ, կոմունիստական կուսակցության նշանավոր առաջնորդներից մեկը, Գիրիջա Պրասադ Կոյիրալայի կոալիցիոն կառավարությունում եղել է Նեպալի արտաքին գործերի նախարար (2007-2008)։

## Կենսագրություն
Սահան Պրադհանը ծնվել է 1927 թվականի հունիսի 11-ին, Կատմանդուում։ 1938 թվականին նրա ընտանիքը գաղթել է Բիրմա, որտեղ Սահանը անցկացրել է իր պատանեկությունը։ 1945 թվականին վերադարձել է Նեպալ, 1950-ական թվականներին աշխատել է տարրական և միջնակարգ դպրոցներում որպես ուսուցիչ։ 1953 թվականին Հնդկաստանի Պատնայի համալսարանում ստացել է բակալավրի աստիճան,  1961 թվականին՝ Նեպալի Տրիբխուվանի համալսարանում տնտեսության մագիստրոսի աստիճան։ 1964-1973 թվականներին դասավանդել է Տրիբխուվանի համալսարանի Պադմա Կանյա քոլեջում, 1973-1975 թվականներին՝ համալսարանում։ Այդ շրջանում ակտիվ պայքարել է ժողովրդավարության և կանանց իրավունքների համար։

Ամուսնացած է եղել Նեպալի կոմունիստական կուսակցության առաջնորդ և այդ կուսակցության գլխավոր գործիչներից մեկի՝ Պուպշա Լալա Շրեստհայի հետ (քաղբյուրոյի անդամ 1978 թվականից)։ Իր քաղաքական գործունեության ընթացքում մի քանի ամիս անցկացրել է բանտում։ 1986 թվականին դարձել է կուսակցության առաջնորդ։ Նրա պառակտումից հետո՝ 1997-2001 թվականներին, եղել է Նեպալի կոմունիստական կուսակցության (մաքսիստ-լենինյան) նախագահ և այդ պաշտոնը զբաղեցրել մինչև 2002 թվականի նեպալցի կոմունիստների միավորումը։

1990-ական թվականներին բազմիցս մտել է Նեպալի կառավարության կազմի մեջ՝
* 1990-1991 թվականներին եղել է արդյունաբերության և առևտրի նախարար,
* 1996-1997 թվականներին եղել է անտառապահության և հողերի պահպանության նախարար,
* 1997-1998 թվականներին եղել է կանանց և սոցիալական ապահովության հարցերով նախարար,
* 2007-2008 թվականներին եղել է արտաքին գործերի նախարար։

Պրադհանի քույր Սադհան Ադիկարին եղել է կոմունիստական շարժման առաջնորդներից մեկը։

Սահան Պրադհանը մահացել է 2014 թվականի սեպտեմբերի 22-ին 87 տարեկան հասակում՝ Կատմանդուում։

## Ծանոթագրություններ

## Աղբյուրներ
* http://www.ekantipur.com/2014/09/23/headlines/UML-leader-Sahana-Pradhan-passes-away/395494/ 
* http://www.smolec.pl/kobiety/sahana_pradhan.htm

Կատեգորիա:Արտաքին գործերի կին նախարարներ
Կատեգորիա:Նեպալի կին քաղաքական գործիչներ
Կատեգորիա:Նեպալի վարչապետի տեղակալներ
Կատեգորիա:Նեպալցի կոմունիստներ
Կատեգորիա:Նեպալցի պետական գործիչներ
Լինն Վիսսոն

**Լինն Վիսսոն** (Ելենա Վլադիմիրովնա, ), ռուսական ծագմամբ ամերիկացի մասնագետ՝ միջազգային հարաբերությունների և թարգմանչական գիտության ոլորտում։ Հարվարդի համալսարանի սլավոնագիտության դոկտոր է և ՄԱԿ-ի նախկին (մինչև 2005 թվականը) համաժամանակյա թարգմանիչ՝ ռուսերենից և ֆրանսերենից անգլերեն լեզուներով։ Նախկինում, որպես ռուսերեն և ֆրանսերեն լեզուների թարգմանիչ, զբաղվել է ԱՄՆ Պետական դեպարտամենտի պայմանագրերի աշխատանքով։

Կոլումբիական համալսարանի, մի շարք ամերիկյան համալսարանների, ինչպես նաև Մոսկվայի պետական համալսարանի ռուսաց լեզվի և գրականության ուսուցիչ է։ Ուսումնասիրում է ռուսական արտասահմանի մշակույթն ու պատմությունը։

Ինքնազբաղ թարգմանիչ է (ֆրիլանսեր), դասավանդում է բանավոր և գրավոր թարգմանություն, «Hippocrene Books» բառարանների և լեզվի դասագրքերի նյու յորքյան հրատարակչության գլխավոր խմբագիրն է։

## Հրապարակումներ
### Ռուսերեն-անգլերեն թարգմանության վերաբերյալ
* Վիսսոն Լ. Ռուսերենից անգլերեն համաժամանակյա թարգմանության 1-ին Պրակտիկում
* Վիսսոն Լ. Ռուսական խնդիրները անգլիական խոսքում․ բառերը և նախադասությունները երկու մշակույթների համատեքստում
* Վիսսոն Լ. Ռուսերենից անգլերեն համաժամանակյա թարգմանություն․ հնարքներ, հմտություններ, ձեռնարկներ (թարգմանություն անգլերենից)
* Վիսսոն Լ. Համաժամանակյա թարգմանության պրակտիկում-2․ սոցիալ-տնտեսական թեմատիկա (+աուդիոծրագիր MP3)․ 3-րդ հրատարակություն 
* Վիսսոն Լ. Ժամանակակից անգլերենի քամելեոն-բառերը և կերպարանափոխությունները
* What Mean?: Where Russians Go Wrong in English Paperback — November 8, 2013. By Lynn Visson (Author).

### Ռուսական արտասահմանի խոհարարության ուսումնասիրություն
* Վիսսոն Լ. Ռուսական արտասահմանի 200 կերակրատեսակ. դասական խոհանոցի բաղադրատոմսեր
* Wedded Strangers: The Challenges of Russian-American Marriages (expanded edition: NY: Hippocrene Books, 2001
* The Art of Uzbek Cooking (Hippocrene International Cookbooks) by Lynn Visson (Dec 1, 1998)
* Հարվարդյան համալսարանի և ընտանիքի մասին հիշողություններ. հարցազրույց. Speaking of Harvard: Lynn Visson, '66. https://www.youtube.com/watch?v=pjSAhiSxTBY

## Ծանոթագրություններ

## Արտաքին հղումներ
* Լինն Վիսսոնի էջը LinkedIn պրոֆեսիոնալ կոնտակտների սոցիալական ցանցում

Կատեգորիա:20-րդ դարի թարգմանիչներ
Կատեգորիա:Ռուս թարգմանիչներ
Նոեմի Պորտելա

**Նոեմի Սիմոնետո դե Պորտելա** (, ), արգենտինացի թեթևաթլետուհի, Լոնդոնի Օլիմպիական խաղերի (1948) արծաթե մեդալակիր երկարության ցատկերով, Հարավային Ամերիկայի 11-ակի չեմպիոն թեթևաթլետային ծրագրի տարբեր ձևերում։

## Կենսագրություն
Նոեմի Պորտելան ծնվել է 1926 թվականի փետրվարի 1-ին Բուենոս Այրեսում։ 1941 թվականին 15 տարեկան հասակում Նոեմին մասնակցել է Հարավային Ամերիկայի առաջնությանը իր հայրենի քաղաքում՝ Բուենոս Այրեսում։ Միաժամանակ մասնակցելով երկու դիսցիպլինաներում՝ ցատկ բարձրություն (1,45 մ արդյունքով) և ցատկ երկարություն (4,96 մ), նա նվաճել է իր առաջին երկու բրոնզե պարգևները։ Բայց արդեն երկրորդ մեկնարկը այդ նույն մրցաշարում 4×400 էստաֆետի արդյունքները նրան բերեցին մայրցամաքի առաջնության առաջին ոսկե պարգևը։ Պորտելայի համար առավել հաջող եղավ Հարավային Ամերիկայի հաջորդ մրցաշարը Սանտյագոում, Չիլի. 100 մ վազքից, 4×100 էստաֆետից և երկարության ցատկերից հետո նա երեք անգամ բարձրացավ պատվո պատվանդանի վերին աստիճանին՝ այս արդյունքներին ավելացնելով բարձրության ցատկերի արդյունքներով ստացած բրոնզը։
   
Հարավային Ամերիկայի 1945 թվականի Մոնտեվիդեոի առաջնության ժամանակ Նոեմին նվաճեց երեք ոսկի. 80 մ վազք արգելքներով (11,7 վրկ), ցատկ երկարություն (5,44 մ) և կանանց էստաֆետ 4×100 (50,2 վրկ), երկու անգամ գրավեց երկրորդ տեղը. 100 մ վազքում (12,5 վրկ), ինչպես նաև ցատկ բարձրություն (1,50 մ)։ 1947 թվականին Ռիո դե Ժանեյրոի մայրցամաքային հաջորդ առաջնությունում Պորտելան բոլոր մասնակիցներից ամենահաջողը ելույթ ունեցավ. 4 ոսկե մեդալ՝ 100 մ տարածություն (11,5 վրկ), ցատկ երկարություն (5,40 մ) և էստաֆետ 4×100 (49,9 վրկ)։ Բարձրության ցատկերով մարզուհին 1,55 մ արդյունքով նվաճում է արծաթե մեդալ։ Այսպիսով, ելույթ ունենալով Հարավային Ամերիկայի չորս առաջնություններում, Նոեմին ընդհանուր հաշվով նվաճեց 11 ոսկի, 3 արծաթ և 5 բրոնզե մեդալ։

Լոնդոնի ամառային օլիմպիական խաղերի ժամանակ (1948) բարձրության ցատկերով արժանացել է արծաթե մեդալի՝ մինչև 2008 թվականը մնալով օլիմպիական մեդալ նվաճած Արգենտինայի միակ ներկայացուցիչը։

## Ծանոթագրություններ

## Արտաքին հղումներ
* http://www.sports-reference.com/olympics/athletes/si/noemi-simonetto-de-portela-1.html 
* http://www.atletismorosario.com.ar/noticia.asp?id=2235 

Կատեգորիա:Արգենտինացի թեթևատլետներ
Կատեգորիա:Օլիմպիական խաղերի արծաթե մեդալակիրներ
Ջոն Վուդս

**Ջոն Վուդս** (, ), սերժանտ ԱՄՆ բանակում։ Հայտնի է որպես Նյուրնբերգի և Տոկիոյի դատավարությունների պատերազմական հանցագործներին մահապատժի ենթարկող։

## Կենսագրություն
Ծնվել է 1911 թվականի հունիսի 5-ին Կանզաս նահանգի Ուիչիտո քաղաքում։

1929 թվականի դեկտեմբերին զորակոչվել է ԱՄՆ նավատորմ՝ զինվորական ծառայության։ Սակայն երկար ժամանակ Վուդսը չի ծառայել։ Նա ինքնակամ լքել է իր նավը և ծառայության չի անցել 6 ամիս, ինչի համար զինվորական դատարանը դատապարտել է նրան։

Մինչ պատերազմը, նա ամուսնացել է, սակայն երեխաներ չի ունեցել։

1943 թվականին նրան կրկին կանչեցին զինվորական ծառայության, այս անգամ՝ ԱՄՆ բանակի 37-րդ ինժեներական գումարտակում։

Եղել են դեպքեր, երբ ամերիկացի զինվորները կատարել են հանցավոր կամ ռազմական հանցագործություններ։ Նրանցից ոմանք ծանր հանցագործությունների համար դատապարտվել են մահապատժի։ ԱՄՆ ռազմական ոստիկանությունն սկսել է կամավորներ որոնել այս պատիժները կատարելու համար։

Կամավորներից մեկը Ջոն Վուդսն էր։ Նա պնդում էր, որ պատերազմից առաջ ամերիկյան բանտերից մեկում աշխատել է որպես մահապատժի դատապարտման արհեստավարժ կատարող։ Այնուամենայնիվ, դրա վերաբերյալ ոչ մի փաստագրական ապացույց չի հայտնաբերվել։ Ընդհանուր առմամբ՝ 1944 թվականից մինչև 1945 թվականի մայիս Ջոն Վուդսը կախաղան է հանել մոտ 30 ամերիկացի զինծառայողների, որոնք նախկինում մահապատժի էին դատապարտվել [ռազմական դատարանների կողմից։

### Նյուրնբերգյան դատավարություն
1946 թվականի հոկտեմբերին Ջոն Վուդսին հրավիրել են Նյուրնբերգ, որտեղ ավարտվել է նացիստական պատերազմի հանցագործների դատավարությունը։ Տեղական բանտում, ըստ Վուդսի նախագծի, նրանք կառուցել են կախվելու համար կախաղան, այսպես կոչված, երկար հանգույց մեթոդով։ Էությունն այս եղանակի այն է, որ դատապարտյալը չի կանգնում աթոռակի վրա, այլ նրա կանգնած տեղից բացվում են դռներ։ Կատարման այս եղանակը ավելի քիչ ցավալի էր։

1946 թվականի հոկտեմբերի 16-ի գիշերը Նյուրնբերգյան բանտի մարզադահլիճում Ջոն Վուդսը կամավոր զինվոր Ջոզեֆ Մալթի հետ միասին ի կատար են ածել դատապարտյալների մահապատիժները։

Նրանք հետագայում կախել են հաջորդ նացիստ հանցագործներին՝ Իոահիմ ֆոն Ռիբենտրոպ, Վիլհելմ Կեյտել, Էռնեստ Կալտենբրուններ, Ալֆրեդ Յոդլ, Ֆրից Զաուկել, Յուլիուս Շտրեյխեր, Արթուր Զեյս-Ինկվարտ, Հանս Ֆրանկ, Վիլհելմ Ֆրիկ, Ալֆրեդ Ռոզենբերգ։

Հերման Գյորինգին կախել չի հաջողվել, քանի որ մահապատժից մեկուկես ժամ առաջ նա ինքնասպանություն է գործել։

### Տոկիոյի դատավարություն
Ջոն Վուդսը նաև իրականացրել է Տոկիոյի դատավարության մահապատիժները։ 1948 թվականի դեկտեմբերի 23-ին նա Սումամոյի բանտում կախել է հետևյալ ճապոնացի պատերազմի հանցագործներին՝ Քենձի Դոյհարան, Սեյսիրո Իթագակի, Հիթարո Կիմուրա, Իվանե Մացուի, Ակիրա Մուտո, Հիդեկի Տոձիո, Կոկի Հիրոտա։

Նա մահացել է 1950 թվականի հուլիսի 21-ին էլեկտրահարությունից՝ Մարշալյան կղզիներ-ի ԱՄՆ բանակի 7-րդ ճարտարագիտական բրիգադում ծառայելիս։ Թաղված է Միացյալ Նահանգների Կանզաս նահանգի Տորոնտո քաղաքում։

## Տես նաև
* Ալբերտ Փիրփոինթ

## Ծանոթագրություններ

## Արտաքին հղումներ
* Աշխարհի ամենահայտնի դահիճներից մեկը:  * Նյուրնբերգի դատավարությունների պաշտոնական դահիճ 
* Դահիճ Ջոն Վուդ. ինչպես կախել նացիստին 10 րոպեում

Կատեգորիա:Դահիճներ
Goodbye Yellow Brick Road

***Goodbye Yellow Brick Road****  (), բրիտանացի հեղինակ-կատարող [[Էլթոն Ջոն]]ի յոթերորդ [[ստուդիական ալբոմ]]ը, որը թողարկվել է [[1973]] թվականին։

== Ալբոմի մասին ==
*Goodbye Yellow Brick Road*-ը ձայնագրվել է [[1973]] թվականի մայիսին ՝ ֆրանսիական դղյակի ստուդիայում, տեղադրված Էրուվիլ քաղաքապետարանում, և թողարկված նույն տարվա հոկտեմբերին [[ԱՄՆ]]-ում և [[Կանադա]]յում *MCA Records* լեյբլում, իսկ այլ երկրներում՝ *DJM Records* ընկերության կողմից։ Ձայնասկավառակի վրա առկա է "*Candle in the Wind*" երգը, որը գրվել է [[Մերիլին Մոնրո]]յի հիշատակին, ինչպես նաև երեք հաջողակ սինգլ․ «*Bennie and the Jets*», «*Goodbye Yellow Brick Road*» և «*Saturday Night’s Alright for Fighting*» ։ Սա երաժշտի ձայնագրության մեջ առաջին կրկնակի ալբոմն է։

*Goodbye Yellow Brick Road*  երգչի կարիերայում առավել հաջող առեւտրային առումով ալբոմն է ։ Այն առաջին տեղն Է զբաղեցրել ԱՄՆ-ի եւ [[Միացյալ Թագավորություն|Մեծ Բրիտանիայի]] չարթերում և ստացել է պլատինե սկավառակի հավաստագիր [[ֆոնոգրամաների արտադրողների բրիտանական միություն]]ից և պլատինե յոթ անգամ ՝ ձայնագրման ընկերությունների ամերիկյան միությունից։ Դրա համաշխարհային տպաքանակը կազմում է ավելի քան 30 միլիոն օրինակ։

Սկզբնապես ալբոմն ստացել է քննադատների տարբեր արձագանքներ, որոնք այն համարել են անհարկի ձգձգված եւ ոչ միատարր, թեև պարունակում են մի քանի լավ ստեղծագործություններ, սակայն ավելի ուշ այն դիտվել է որպես Էլթոն Ջոնի լավագույն և ամենահանրաճանաչ ալբոմը։ [[Rolling Stone|Rolling Stone ամսագրում]] այն զբաղեցրել է 91-րդ տեղը "բոլոր ժամանակների 500 մեծագույն ալբոմների" ցուցակում։ Նա նաև 59-րդ տեղն Է զբաղեցրել բրիտանական *Channel 4* հեռուստաալիքի *100 Greatest Albums․'' լավագույն ալբոմների շարքում։

## Ստեղծագործությունների ցանկ

## Ձայնագրման մասնակիցներ
• Էլթոն Ջոն - վոկալ, դաշնամուր, էլեկտրային դաշնամուր, երգեհոն, մելլոտրոն, ստեղնաշարային գործիքներ

• Պրինց Ռինո - վոկալ

• Դեյվի Ջոնստոուն -  ակուստիկ և Էլեկտրական կիթառներ, բանջո, սինթեզատոր, բեք վոկալ

• Լերոյ Գոմես - Սաքսաֆոն

• Դէվիդ Խենչել - ARP-սինթեզատոր, ստեղնաշարային գործիքներ

• Դի Մյուրեյ - բաս կիթառ, բեք վոկալ

• Նայդժել Օլսսոն - հարվածային գործիքներ, կոնգ, տամբուրին, բեք վոկալ

• Ռեյ Քուպեր - տամբուրին, պերկուսիա

• Քիքի Դի - բեք վոկալ, թրեք 12

• Դէվիդ Կաց - ջութակ, նվագախմբավորում

• Դել Նյուման - գործիքավորում

• Գաս Դադժեոն - պրոդյուսեր, գրքույկի տեքստի հեղինակ

## Ծանոթագրություններ

Կատեգորիա:Billboard 200 գլխավորած ալբոմներ
Կատեգորիա:Էլթոն Ջոնի ստուդիական ալբոմներ
Մշտատև գյուղատնտեսություն

**Մշտատև գյուղատնտեսություն** (), գյուղատնտեսության վարման ձև, որը միտված միջավայրի այնպիսի մշակմանն ու նախագծմանը, որոնք հիմնված են էկոհամակարգի տարրերի ու գործոնների բնական օրինաչափությունների վրա։

Մշտատև գյուղատնտեսությունը հանդիսանում է օրգանական գյուղատնտեսության զարգացման ուղղություններից մեկը և ենթադրում է գյուղարտադրու­թյան տարբեր ոլորտների հնարավոր շղթայում, լոկալ կամ ներտնտեսային փակ շղթայի ձևավորում՝ նմանատիպ և էկոլոգիական այլ շղթաների հետ անխոչըն­դոտ միավորման հնարավորությամբ։

## Ծանոթագրություններ

Կատեգորիա:Օրգանական գյուղատնտեսություն
Կատեգորիա:Ուղղահայաց գյուղատնտեսություն
Վատ կատու

**Վատ կատու** (, ), Anima Istanbul ստուդիայի թուրքական մուլտիպլիկացիոն ֆիլմ։ Ֆիլմը նկարահանվել է Բյուլենթ Ուսթունի կոմիքսի հիման վրա։

Թուրքիայում մեծ էկրանին է հայտնվել 2016 թվականի փետրվարի 5-ին։

## Դերերը հնչյունավորում են

## Ծանոթագրություններ

## Արտաքին հղումներ
* 
* 

Կատեգորիա:2016 ֆիլմեր
Կատեգորիա:Թուրքական ֆիլմեր
Կատեգորիա:Թուրքերեն ֆիլմեր
Կատեգորիա:Թուրքիայում նկարահանված ֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Կոմիքսների էկրանավորումներ
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր կատուների մասին
Կատեգորիա:Ստամբուլում նկարահանված ֆիլմեր
Կատեգորիա:Ֆիլմեր կատուների մասին
Կատեգորիա:Ֆիլմեր, որոնց գործողությունները տեղի են ունենում Թուրքիայում
Կատեգորիա:Ֆիլմեր, որոնց գործողությունները տեղի են ունենում Ստամբուլում
Վլադիմիր Անջելյան

**Վլադիմիր Հովհաննեսի Անջելյան** (), հայ բժիշկ, ակնաբույժ։ Բժշկական գիտությունների դոկտոր (1971), պրոֆեսոր (1987): ՌԴ վաստակավոր բժիշկ (2001): ԽՍՀՄ գյուտարար (1985): Արտասահմանյան մի շարք ակադեմիաների պատվավոր անդամ։

Բորիս Անջելյանի և Գեորգի Անջելյանի եղբայրն է։

## Կենսագրություն
Վլադիմիր Անջելյանը ծնվել է 1931 թվականի օգոստոսի 23-ին, Ախալցխա քաղաքում (Վրաստան)։ 1956 թվականին ավարտել է Երևանի բժշկական ինստիտուտը։ 1962 թվականից աշխատել է Մոսկվայի Հելմհոլցի անվան գիտահետազոտական ինստիտուտում, 1973 թվականից՝ Մոսկվայի Հելմհոլցի անվան գիտահետազոտական ինստիտուտում աչքի վարակային և իմունային ախտաբանության լաբորատորիայի վարիչ։

Աշխատանքները վերաբերվում են տեսողության օրգանի վարակային ախտաբանությանը։ Առաջինն է ուսումնասիրել աչքի ադենովիրուսային հիվանդությունների մի շարք հարուցիչներ, նկարագրել այդ հիվանդությունների կլինիկահամաճարակաբանական առանձնահատկությունները և առաջարկել ախտորոշման, կանխարգելման ու բուժման եղանակներ։ Կատարելագործել է Հելմհոլցի հեղինակած ակնադիտակը, որը հնարավորություն է տալիս ուսումնասիրել աչքի խորանիստ մասերը։

Վլադիմիր Անջելյանը մահացել է 2006 թվականին։

## Անդամակցություն
* Ռուսաստանի ակնաբույժների գիտական ընկերության նախագահության անդամ (1972)
* ԽՍՀՄ ԺՏՆՑ արծաթե մեդալ (1986)
* ՌԴ բնական ԳԱ անդամ (2002)

## Պարգևներ
* ԽՍՀՄ գյուտարար (1985)
* ԽՍՀՄ ԺՏՆՑ արծաթե մեդալ (1986)
* ԽՍՀՄ ԺՏՆՑ բրոնզե մեդալ (1988)
* ՌԴ վաստակավոր բժիշկ (2001)

## Երկեր
* Актуальные вопросы офтальмоиммунологии, 1988, (Под ред. Н. С. Зайцевой, В. О. Анджелова).

## Ծանոթագրություններ

Կատեգորիա:Հայ բժիշկներ
Կատեգորիա:Հայ ակնաբույժներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՌԴ վաստակավոր բժիշկներ
Կատեգորիա:Խորհրդային գյուտարարներ
Կատեգորիա:Երևանի պետական բժշկական համալսարանի շրջանավարտներ
Գեորգի Անջելյան

**Գեորգի Հովհաննեսի Անջելյան** (), հայ բժիշկ, անեսթեզիոլոգ-ռեանիմատոլոգ։ Բժշկական գիտությունների թեկնածու (1964), պրոֆեսոր (1999): Բժշկական ծառայության գնդապետ (1999)։

Բորիս Անջելյանի և Վլադիմիր Անջելյանի եղբայրն է։

## Կենսագրություն
Գեորգի Անջելյանը ծնվել է 1930 թվականի հունիսի 8-ին, Ախալցխա քաղաքում։ 1955 թվականին ավարտել է Երևանի բժշկական ինստիտուտը։ 1965-1975 թվականներին եղել է Սրտաբանության և սրտային վիրաբուժության ինստիտուտի աշխատակից, 1974-1995 թվականներին՝ Հայաստանի անեսթեզիոլոգիայի և ռեանիմատլոգիայի գիտական ընկերության նախագահ։ 1975-1996 թվականներին եղել է  Երևանի բժշկական ինստիտուտի անեսթեզիոլոգիայի և ռեանիմատոլոգիայի ամբիոնի վարիչ, 1975 թվականից՝ ՀՀ առղջապահության նախարարության գլխավոր անեսթեզիոլոգ-ռեանիմատոլոգ, 1999 թվականից՝ ՀՀ ՊՆ գլխավոր անեսթեզիոլոգ-ռեանիմատոլոգ։

Անջելյանի նախաձեռնությամբ ՀՀ-ում կազմակերպվել են վերակենդանացման ծառայություններ, հանրապետական գերճնշումային թթվածնավորման, արտածին թունավորումների բուժման կենտրոններ։ ՀՀ-ում առաջինն է իրականացրել արյունակլանման, հեղուկակլանման, պլազմոֆերոզով և անդրամանուշակագույն ճառագայթմամբ բուժման եղանակները։ Հեղինակ է անեսթեզոլոգիայի և ռեանիմատոլոգիայի ուսումնական ձեռնարկների։

Անջելյանը մահացել է 2012 թվականին։

## Անդամակցություն
* ՌԴ բնական ԳԱ անդամ (1998)
* Բնության և հասարակության մասին միջազգային ԳԱ անդամ և փոխնախագահ (1999)

## Պարգևներ
* Ի. Պ. Պավլովի անվան արծաթե մեդալ (1999)
* Ա. Էյնշտեյնի արծաթե պատվոնշան (1999)
* ԵՊԲՀ ոսկե մեդալ (2001)
* Խռլիխի անվան մեդալ (2002)

## Երկեր
* Անհետաձգելի օգնությունը և սուր թունավորումների թերապիան։ Երևան, 1982։
* Էկզոգեն թունավորումներ, 1985, տիտղթ. (Գ. Հ. Անջելով)։
* Workcat. AM-YeHGA: Էկզոգեն թունավորումներ։ Վերակենդանացում և ինտենսիվ թերապիա։ (Ուս. ձեռնարկ) / Անջելով Գ. Հ., 1985 տիտղթ. (Գ. Հ. Անջելով)։
* Էկզոգեն թունավորումների ինտենսիվ թերապիան և վերակենդանացումը։ Երևան, 1986։
* Սուր թունավորումների թերապիան, Երևան։ 1988։
* 55 острых отравлений, 2002, т.л. (Г. О. Анджелов).

## Տես նաև
* Արյունաբանությունը և փոխներարկաբանությունը Հայաստանում

## Ծանոթագրություններ

Կատեգորիա:Բժշկական գիտությունների թեկնածուներ
Կատեգորիա:Բժշկական ծառայության գնդապետներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ անեսթեզիոլոգներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ ռեանիմատոլոգներ
Բորիս Ավագյան

**Բորիս Պետրոսի Ավագյան** (), հայ մանրէակենսաբան, կենսաքիմիկոս։ Կենսաբանական գիտությունների դոկտոր (1970), պրոֆեսոր (1971):

## Կենսագրություն
Բորիս Ավագյանը ծնվել է 1928 թվականի դեկտեմբերի 7-ին, Գորյաչեվոդսկի քաղաքում (այժմ՝ ՌԴ Ստավրոպոլի երկրամասում)։ 1952 թվականին ավարտել է Լենինգրադի սննդի արդյունաբերության տեխնոլոգիական ինստիտուտը։ 1977-1985 թվականներին եղել է ՀԽՍՀ գյուղատնտեսության նախարարության գիտության և քարոզչության վարչության պետ, 1985-1997 թվականներին՝ Խաղողագործության, գինեգործության և պտղաբուծության գիտահետազոտական ինստիտուտի մանրէակենսաբանական բաժնի վարիչ։ Բորիս Ավագյանը խաղողագործության և գինեգործության արդյունաբերական թափոնների օգտահանմամբ սպիտակուցավիտամինային նյութերի ստացման նոր ուղղության հիմնադիրն է։

Ուսումնասիրել է անդրաձայնային ալիքների, ենթակարմիր և անդրամանուշակագույն ճառագայթների ազդեցությունը գինու միկրոֆլորայի վրա, մշակել հոսքում խաղողահյութերի անընդհատ խմորման եղանակ։

Մահացել է 1997 թվականի նոյեմբերի 4-ին, Երևանում։

## Անդամակցություն
* Իտալիայի գյուղատնտեսական ակադեմիայի թղթակից անդամ (1985)

## Երկեր
* Механизированный способ приготовления прозрачного солевого раствора постоянной концентрации. Б. П. Авакян, НТО пищ. пром-сти, Арм. республ. правл., Ереван, Б. и., 1957.
* Կոլտնտեսային գինեգործություն։ Այգեգործության, գինեգործության և պտղաբուծության գիտահետազոտական ինստիտուտ, Երևան, ՀԽՍՀ գյուղմինիստրության գյուղատնտեսական գիտական գլխավոր վարչության հրատարակչություն, 1959 (համահեղինակ)։
* Սկզբնական գինեգործություն։ Ա. Մ. Սամվելյան, Բ. Պ. Ավագյան, Երևան, Հայպետհրատ, 1959։
* Армянский научно-исследовательский институт виноградарства, виноделия и плодоводства. Краткий справочник / А. И. Минасян, Б. П. Авакян, М-во производства и заготовок с/х продуктов АрмССР, Ереван, Армсельхозгиз, 1962.
* Стерилизация вина холодным способом, М., 1972.
* Тезисы докладов Научно-практической конференции по интенсификации производства эфиромасличного сырья в республиках Закавказья ( 6-7 октября 1978 г., г. Октемберян Армянской ССР ). ВАСХНИЛ, Закавказ. отд-ние. МСХ Арм. ССР. Арм. опыт. станция Всес. НПО по эфиромаслич. культурам и маслам МСХ СССР; [ Отв. ред. Б. П. Авакян, Ереван, Б. и., 1978.
* Микрофлора продуктов переработки винограда, Е., 1988.

## Ծանոթագրություններ

Կատեգորիա:Հայ մանրէակենսաբաններ
Կատեգորիա:Հայ կենսաֆիզիկոսներ
Կատեգորիա:Կենսաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:ԽՄԿԿ անդամներ
Մեհրանգիզ Դովլաթշահի

**Մեհրանգիզ Դովլաթշահի** (), իրանցի սոցիալական ակտիվիստ և քաղաքական գործիչ։ Փահլավիների կառավարման շրջանում եղել է Իրանի արտակարգ և լիազոր դեսպանը Դանիայում։ Երեք անգամ ընտրվել է խորհրդարանի պատգամավոր։

## Վաղ կյանք և կրթություն
Դովլաթշահին ծնվել է 1919 թվականի դեկտեմբերի 13-ին Սպահանում։ Ընտանիքը Քերմանշահի մարզում խոշոր հողատեր էր։ Նա մեջլիսի անդամ և կալվածատեր Մուհամեդ Ալի Միրզայի դուստրն էր։ Եղել է Ղաջարիների դինաստիայի ներկայացուցիչ։ Նրա մայրը Հիդայաթ Քուլի Խանի դուստր Ախթար օլ-Մուլկն էր։ Մեհրանգիզը Ռեզա շահի չորրորդ կնոջ՝ Էսմաթ Դովլաթշահիի զարմուհին էր։

Մեհրանգիզը սովորել է Գերմանիայում և բակալավրի աստիճան ստացել Բեռլինի համալսարանում։ Հայդելբերգի համալսարանում ստացել է հասարակական-քաղաքական գիտությունների դոկտոր-պրոֆեսորի աստիճան։

## Գործունեություն
Դովլաթշահին աշխատել է բանտարկյալների աջակցող գործունեություն ծավալող հասարակական կազմակերպություններում։ Նա հիմնադրել է Ռահ-ե Նո (Նոր ուղի) կազմակերպությունը, որը հետագայում դարձել է Կանանց միջազգային ձեռնարկամիավորման մաս։ Ընկերությունն առաջակում էր կանանց վերապատրաստում և հասարակական հատվածում կանանց հավասար իրավունքների պաշտպանություն։ Մեհրանգիզը երիտասարդների իրազեկմանն ուղղված միջոցառումներ է կազմակերպել նաև հարավային Թեհրանում։ 1951 թվականին Դովլաթշահին և ակտիվիստ Սաֆեյեհ Ֆիրուզը հանդիպել են Մոհամմադ Ռեզա Փահլավի շահին՝ քննարկելու կանանց ընտրական իրավունքները Իրանում։ Նա եղել է Իրանի կանանց կազմակերպության (ԻԿԿ) միջազգային հարցերով խորհրդատվական հանձնաժողովի տնօրենը։ 1973-1976 թվականներին եղել է Կանանց միջազգային խորհրդի նախագահը։

1963-1975 թվականներին ընտրվել է որպես Իրանի խորհրդարանի (մեջլիս) առաջին կին անդամ։ Երեք անգամ եղել է մեջլիսում Քերմանշահի ներկայացուցիչը 1967 թվականին նա զգալիորեն նպաստել է «ընտանեկան պաշտպանության մասին օրենքի» քննարկման, իսկ 1974 թվականին դրա ընդլայմանն ու տարածմանը։ Նա առաջին անգամ զբաղեցրել է նաև կանանց գործերի նախարարի պաշտոնը։ Մեհրանգիզը եղել է նաև կայսերական Իրանի առաջին կին դեսպանը Դանիայում։ Այդ պաշտոնում նա նշանակվել էր 1975 թվականին։

## Վերջին տարիներ և մահ
Դովլաթշահիի Դանիայում Իրանի դեսպան եղած ժամանակաշրջանում Իրանում բռնկվում է իսլամական հեղափոխությունը։ Այդ շրջանում նա լքում է երկիրը և հաստատվում Փարիզում։ 2002-ին հրատարակել է «Հասարակությունը, կառավարությունը և իրանցի կանանց շարժումը»։ Մեհրանգիզը մահացել է 2008 թվականի հոկտեմբերին Փարիզում։

## Մրցանակներ և պարգևներ
* 70px Դաննեբրոգի անվան Մեծ Խաչ պատվո շքանշան (1979 թվական փետրվարի 14)։

1997 թվականին ԱՄՆ-ի Իրանցի կանանց ուսումնասիրությունների հիմնադրամի կողմից ճանաչվել է տարվա կին։

## Ծանոթագրություններ

Կատեգորիա:Իրանի քաղաքական գործիչներ
Կատեգորիա:Իրանցի կին ակտիվիստներ
Կատեգորիա:Իրանցի կին գրողներ
Կատեգորիա:Իրանցի հասարակական գործիչներ
Կատեգորիա:Իրանցի ֆեմինիստներ
Կատեգորիա:Կազմակերպությունների ղեկավարներ
Կատեգորիա:Կին դեսպաններ
Կատեգորիա:Կին դիվանագետներ
Կատեգորիա:Հայդելբերգի համալսարանի շրջանավարտներ
Կատեգորիա:Հումբոլդտի համալսարանի շրջանավարտներ
Կատեգորիա:Փահլավիներ
Կատեգորիա:Ֆեմինիստներ
Յունջին Կիմ

**Յունջին Կիմ** (, , ), կինեմատոգրաֆիայի և հեռուստատեսության հարավկորեացի դերասանուհի։ Մեծ ճանաչում է ստացել «Կորուսյալները» հեռուստասերիալում խաղացած Սուն Կվոնի դերով։

## Կենսագրություն
Կիմը ծնվել է 1973 թվականի նոյեմբերի 7-ին Սեուլում։ Տասը տարեկանում ծնողների հետ տեղափոխվել է ԱՄՆ՝ Նյու Յորքի Սթաթեն Այլենդ քաղաքային շրջան։ Դպրոցական հասակում հաճախել է թատերական խմբակ և խաղացել *«Իմ հրաշալի լեդի»* մյուզիքլում։

Երաժշտության, արվեստի և թատերական արվեստի բարձրագույն դպրոցն ավարտելուց հետո ընդունվել է Դերասանական արվեստի լոնդոնյան ակադեմիա, ապա՝ Բոստոնի համալսարան։ Համալսարանն ավարտելուց հետո Կիմը «MTV» հեռուստաալիքում մասնակցել է տարբեր ծրագրերի և «ABC» հեռուստաալիքի հեռուստասերիալներում խաղացել է ոչ մեծ դերեր։

1997 թվականին խաղացել է «Հիանալի հանգիստ» կորեական սերիալում, որի նկարահանումներն իրականացվում էին Նյու Յորքում։ Նկարահանումներից հետո որոշում է վերադառնալ Կորեա, որտեղ նրան հրավիրում են «Հարսանեկան զգեստ» հեռուստասերիալում նկարահանվելու, բայց երկար մտածելուց հետո դերասանուհին մերժում է առաջարկը։ 1999 թվականին Կիմը դեր է ստացել «Շիրի» կորեական ֆիլմում։ Դրանից հետո նա նկարահանվել է ասիական արտադրության մի շարք այլ ֆիլմերում։

2004 թվականին դերասանուհին կրկին վերադարձել է ԱՄՆ և հրավիրվել «Կորուսյալները» հեռուստասերիալում Սունի դերում նկարահանվելու։ Սերիալում նկարահանվելու շնորհիվ Կիմը ստացել է համաշխարհային ճանաչում։

2012 թվականից սկսած նկարահանվել է «Սիրուհիներ» հեռուստասերիալում, որը հեռարձակվել է 2013 թվականի հունիսին։

## Անձնական կյանք
«Կորուսյալները» հեռուստասերիալի Օահու կղզում եզրափակիչ էպիզոդից հետո՝ 2010 թվականին, Կիմն ամուսնացել է իր նախկին մենեջեր Չոն Հյոք Պակի հետ։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բոստոնի համալսարանի շրջանավարտներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի պարուհիներ
Ամինաթթվային սնուցում

**Ամինաթթվային սնուցում**, ամինաթթուների ծախսված քանակների լրացումը օրգանիզմների կողմից՝ ֆիզիոլոգիական ֆունկցիաների պահպանման և նոր հյուսվածքների առաջացման համար։

## Ընդհանուր բնութագիր
Կերերի և հյուսվածքների սպիտակուցները կառուցված են ամինաթթուներից (որոնցից տասը միաստամոքսավոր կենդանիների համար համարվում են անփոխարինելի ամինաթթուներ), որոնք չեն սինթեզվում կենդանիների օրգանիզմներում կամ սինթեզվում են ոչ բավարար քանակությամբ։ Օրգանիզմում անհնար է լիարժեք սպիտակուցների սինթեզը, խանգարվում է նյութափոխանակությունը, նվազում է արտադրողականությունը, և պտղաբերությունը, դանդաղում է մատղաշ անասունների աճը եթե կերում մեկ կամ մի քանի անփոխարինելի ամինաթթուների բացակայություն կամ անբավարարություն կա։ Գյուղատնտեսական կենդանիների տարբեր տեսակների ամինաթթվային պահանջը տարբեր է։ Ի տարբերություն որոճող եղջերավոր անասունների, որոնց նախաստամոքսի միկրոֆլորան ունակ է սպիտակուցների կամ ոչ սպիտակուցային ազոտային միացությունների տրոհման ժամանակ անջատված ամոնիակից սինթեզելու օրգանիզմի համար անհրաժեշտ բոլոր անփոխարինելի ամինաթթուները, չորոճող կենդանիների մոտ, որոնց օրգանիզմում չեն սինթեզվում ամինաթթուներ, բարձր արտադրողականությունը կարելի է պահպանել միայն ըստ օրական կերը ամինաթթվային կազմի հաշվեկշռելով։

Խոզերի համար անփոխարինելի ամինաթթուներից են լիզինը, տրիպտոֆանը, արգինինը, հիստիդինը, վալինը, թրեոնինը, թռչունների համար՝ նաև գլիցինը։

Անհրաժեշտ է իմանալ ամինաթթուների նկատմամբ կենդանիների պահանջը և կերերի ամինաթթուների բաղադրությունը դրանց ամինաթթվային սնուցման կարգավորման համար։

Ի տարբերություն կենդանական կերերի, որոք պարունակում են բոլոր անփոխարինելի ամինաթթուները, բուական կերերում բացակայում են ամինաթթուներից մի քանիսը։ Մատղաշ անասունների ամինաթթվային պահանջն ավելի մեծ է, քան հասունինը։

Օրակերի կալորիականության բարձրացման և օրակերում փոխարինելի ամինաթթուների բավարար պարունակության դեպքում անփոխարինելի ամինաթթուների նկատմամբ պահանջը նվազում է։ Օրակերերի մեջ անհրաժեշտ քանակությամբ վիտամինների և միկրոտարրերի ներմուծումը ամինաթթուների օգտագործումը նշանակալիորեն բարձրացնում է։

## Ծանոթագրություններ

Կատեգորիա:Գյուղատնտեսություն
Կատեգորիա:Սնուցում
Ակացիայի հրաթիթեռ

**Ակացիայի հրաթիթեռ, ընդեղենի հրաթիթեռ** (), հրաթիթեռների ընտանիքին պատկանող միջատ։

## Նկարագրություն
20-26 մմ թևերի բացվածքով հատիկաընդեղեն բույսերի (հատկապես՝ սիսեռի և սոյայի) վնասատու թիթեռ։ Առջևի թևերը դեղին կամ գորշ շականակագույն են, իսկ հետևինները՝ բաց գորշավուն։ Պղտոր կանաչավուն, պղտոր շագանակագույն կամ վարդագույն երանգներ ունեցող թրթուրների երկարությունը մինչև 22 մմ է, իսկ գլխի հատվածը մեջտեղում դեղնգորշավուն է և սև աղոտ բծերով։

## Տարածվածություն
Հանդիպում է Եվրոպայում, Ասիայում, Աֆրիկայում, Ամերիկայում, Ռուսաստանում`անտառատափաստանային և տափաստանային գոտիներում, Հարավային Ղազախստանում և Միջին Ասիայում։

## Էկոլոգիա
ձախից|մինի|Թրթուրը
Տարեկան զարգանում 2-3 սերունդ։ Թրթուրները զարգացման վերջին փուլում ձմեռում են հողում՝ բոժոժի ներսում։ Թիթեռները դուրս են գալիս մայիսի վերջից մինչև հունիսի սկիզբ։ Էգերը հիմնականում ձվադրում են թիթեռնածաղկավոր բույսերի վրա՝ դնելով կաթնասպիտակավուն մեկական ձու։

## Պայքարի միջոցառումներ
Պայքարի միջոցառումներից են վաղ բերքահավաքը, լավ խոզանավարը և խորը ցրտահերկային թիթեռների թռիչքի խոչընդոտումը, ինչպես նաև թռիչքի ժամանակ քիմիական միջատասպաններով բույսերի մշակումը։

## Ծանոթագրություններ

Կատեգորիա:Գյուղատնտեսություն
Կատեգորիա:Թիթեռնածաղկավորներ
Կատեգորիա:Թիթեռներ
Կատեգորիա:Հրաթիթեռներ
Շեյխ Սանան (օպերա)

**Շեյխ Սանան** (), հինգ գործողությունից բաղկացած ադրբեջանական օպերա; Օպերայի հեղինակը Ուզեիր Հաջիբեկովն է, ով գրեց լիբրետտոն ՝ժողովրդական հեքիաթների հիման վրա։

Հաջիբեկովը «Լեյլի և Մեջնուն» օպերայով սկզբնավորվել է մուղամային օպերայի ժանրը։ Գրել է ևս 5 մուղամային օպերա՝ «Շեյխ Սանան» (1909), «Ոուստամ և Զոհրաբ» (1910), «Շահ Աբբաս և Գուրշիդ բանու» (1912), «Ասլի և Քյարամ» (1912), «Գարուն և Լեյլա» (1915)։ «Շեյխ Սենանը» Հաջիբեյովի երկրորդ օպերան է։ Օպերան Շեյխ Սանանի և վրացուհի Խումարի ողբերգական սիրո մասին է։

## Ներկայացման պատմություն
Օպերան գրվել է 1909 թվականին։ Առաջին անգամ ներկայացվել է 1909 թվականի նոյեմբերի 30-ին «Նիկիտին եղբայրներ» կրկեսում Բաքվում։ Օպերայի առաջին ներկայացումը ղեկավարել է Հ. Շերիֆով։ Դիրիժորը Ուզեյիր բեկ Հաջիբեյովն էր։ Հիմնական դերերը խաղացել են Հուսեյն Արաբլինսկին (Շեյխ Սանան), Լեյլա խանում (Խումար),   Հ. Թերեկուլովը (Խումարի հայր) և այլ դերեսանները։ Բայց օպերայի բեմական ճակատագիրը ձախողվեց և այն երբեք չի խաղացել։

## Տես նաև
* Ասլի և Քյարամ (օպերա)
* Ուզեիր Հաջիբեկով
* Լեյլի և Մեջնուն (օպերա)

## Ծանոթագրություններ

## Աղբյուրներ
* А. Г. Сарабский. / Возникновение и развитие азербайджанского музыкального театра (до 1917 г.). — Баку: Издательство АН Азербайджанской ССР, 1968. — Т. 2. — С. 77. — 273 с.

## Արտաքին հղումներ
* Շեյխ Սանան
* Ադրբեջանի օպերան
* Շեյխ Սենանի թեման գրականության մեջ

Կատեգորիա:1909 բեմադրվածներ
Կատեգորիա:Ադրբեջաներեն օպերաներ
Կատեգորիա:Գրականության հիման վրա ստեղծված օպերաներ
Կատեգորիա:Ուզեիր Հաջիբեկովի օպերաները
Սկորպիոս

thumb|left|200px|Սկորպիոս կղզու քարտեզ
**Սկորպիոս** (), կղզի Հոնիական ծովում, Հունաստանի արևմտյան ափամերձ տարածքում, Նիդրի քաղաքի մոտակայքում։  Փոքրաթիվ մասնավոր կղզիներից մեկը։

Իրենից ներկայացնում է երկարաձիգ կղզի, երկարությունը 1 կիլոմետր է։ Կղզում կա 3 տուն, ուղղաթիռային հրապարակ և նավահանգիստ։

1962 թվականին կղզին ձեռք է բերել Արիստոտել Օնասիսը 3,5 միլիոն դրախմայով։ 1968 թվականին միլիարդատերը կղզում ամուսնացել է Ժակլին Քենեդիի հետ, որը եղել է Ջոն Քենեդիի կինը։ 1975 թվականին Արիստոտել Օնասիսի մահվանից հետո նրա մարմինը թաղվել է կղզում։ Այստեղ նաև թաղված է նրա դուստր Քրիստինան (Աֆինայի թոռան մայրը, ում մինչև վերջին ժամանակները պատկանում էր կղզին) և ողբերգական ավարտ ունեցած որդին՝ Ալեքսանդրը։ Կղզին պահելու համար տարեկան ծախսվում է 1,5 միլիոն եվրո։ 
thumb|Կղզու պատկերը 2007 թվական|alt=
2013 թվականի ապրիլին Եկատերինա Ռիբոլովլևան 99 տարով վարձակալել է Հունաստանի արևմտյան կղզիները՝ այդ թվում նաև Սկորպիոսը։ Ռիբոլովլևան կղզու համար ԱՄՆ-ին վճարել է 126 միլիոն դոլար։

## Ծանոթագրություններ



Կատեգորիա:Կղզիներ այբբենական կարգով
Կատեգորիա:Հունաստանի կղզիներ
Գան Հագլունդ

**Կարին Գանվոր Սյոբլոմ Հագլունդ** (, առավել հայտնի է որպես Գան Հագլունդ , ), շվեդ հեռուստահաղորդավար և թարգմանիչ։ Շվեդիայում լուրերի առաջին կին հաղորդավարն է, ով 1958 թվականին շվեդական ազգային հեռուստատեսությամբ վարել է *Aktuellt* լուրերի երեկոյան թողարկումը։ Հագլունդին երբեմն վերագրում են աշխարհում լուրերի առաջին կին հաղորդավարի տիտղոսը, սակայն այս պնդումը ճիշտ չէ, քանի որ բրիտանական *ITN* հեռուստաընկերության Midday լրատվականում 1955 թվականին լուրերի թողարկման հաղորդավարն է եղել Բարբարա Մանդելը, իսկ 1957 թվականին՝ *[[BBC]]*-ի  տարածաշրջանային լրատվական թողարկումում աշխատել է Արմին Սանդֆորդը։

Գան Հագլունդն իր կարիերան սկսել է 1955 թվականին՝ Շվեդական ռադիոյում, որտեղ աշխատել է արտասահմանյան լրատվական թողարկումում որպես քարտուղար և ծրագրի հաղորդավար։ 1958 թվականին նա տեղափոխվել է Շվեդիայի ազգային հեռուստաընկերություն՝ դառնալով Շվեդիայի առաջին կին հաղորդավարը *Aktuellt* լուրերի  թողարկումում, որը հաճախ վարել է լուրերի սկսնակ հաղորդավար Օլլե Բյորկլունդի հետ։ Բացի այդ, Հագլունդը եղել է արտասահմանյան ֆիլմերի և հեռուստասերիալների թարգմանիչ։ 1966 թվականին տված հարցազրույցում նա նկարագրում է ֆիլմերի և հեռուստածրագրերի երկխոսության թարգմանության տեքստերի տարբերակների՝ էկրանի ներքևի մասում երևացող կարճ ենթագրերի թարգմանության բավականին բարդ գործընթացի մասին։

Լայն հանրության համար Հագլունդն ամենայն հավանականությամբ հայտնի է շվեդական հեռուստատեսության ժամանցային ծրագրերից և ամենօրյա ցուցադրություններին մասնակցելու համար, ինչպիսիք են *Halvsju* («Ժամը 6:30»), *Razzel*, *Träna med TV* («Մարզում հեռուստացույցով»), and *Café Sundsvall*. : Հագլունդն ամուսնացած է եղել լուրերի խմբագիր Կառլ-Աքսել Սյոբլոմի (հայտնի է որպես *KAS*) հետ, որի հետ միասին նա հյուրընկալել էր Շվեդիայի պատմության մեջ ամենատարածված հեռուստատեսային շոուներից մեկը՝ *Halvsju*: Նրանք ամուսնացած են մնացել մինչև 1982 թվականին Կառլ-Աքսել Սյոբլոմի մահը։

30 տարի շարունակ՝ մինչև 1997 թվականը, Հագլունդը սերտորեն ներգրավված է եղել *Svenska Cykelfrämjandet*-ում (Հեծանվավազքի առաջխաղացման ազգային ասոցիացիա), նախ որպես գլխավոր քարտուղար, այնուհետև՝ գործադիր նախագահ։ Այդ շրջանում նա հրապարակել է մի շարք գրքեր հեծանվավազքի մասին։ 1986 թվականին Հագլունդը Շվեդիայի մայրաքաղաք Ստոկհոլմից տեղափոխվել է Գոտլանդիայի բալթյան կղզի։ Մահացել է Վիսբիում, 2011 թվականին, կարճատև հիվանդությունից հետո։

## Ծանոթագրություններ

## Արտաքին հղումներ
*Gun Hägglund in ''Aktuellt'', 4 May 1966.
*Gun Hägglund interview (part 1) in ''Hänt i veckan'', 27 January 1963.
*Gun Hägglund interview (part 2) in ''Hänt i veckan'', 27 January 1963.

Կատեգորիա:Շվեդ կանայք
Կատեգորիա:Շվեդ հեռուստալրագրողներ
Կատեգորիա:Շվեդ թարգմանիչներ
Կատեգորիա:Շվեդ լրագրողներ
Նաբի Տաձիմա

**Նաբի Տաձիմա** (, ), ճապոնացի երկարակյաց կին, 2017 թվականի սեպտեմբերի 15-ից մինչև 2018 թվականի ապրիլի 21-ը Երկիր մոլորակի ամենատարեց բնակիչն ու 19-րդ դարում ծնված  վերջին կենդանի  մարդը։ Պատմության մեջ մտած երեք ամենածեր մարդկանցից մեկն է, որի տարիքը կասկած չի հարուցում։

Ունեցել է 9 երեխա, 28 թոռ, 56 ծոռ և 35 թոռան թոռ։ Մահացել է  2018 թվականի ապրիլի  21-ին,  ապրել է 117 տարի և 260 օր։

## Երկարակեցության ռեկորդներ
Հաստատված 2011 թվականի հոկտեմբերի 31-ին։
* Ճապոնիայի և Ասիայի պատմության մեջ ամենատարեց բնակիչը։
* Երկիր մոլորակի վերջին ողջ մնացած բնակիչը, որը ծնվել է  19-րդ դարում։
* 2016 թվականի օգոստոսի 4-ին դարձել է պատմության մեջ  16-րդ մարդը, որը պաշտոնապես դարձել է 116 տարեկան։
* 2017 թվականի օգոստոսի 4-ին դարձել է պատմության մեջ  8-րդ մարդը, որը պաշտոնապես դարձել է 117 տարեկան։
* 2017 թվականի սեպտեմբերի 1-ին դարձել է Ասիայում երբևէ բնակված ամենատարեց բնակիչը՝ այդ տիտղոսը վերցնելով իր հայրենակից Օկավա Միսաոյից և տեղ գտել  Երկիր մոլորակում երբևէ բնակված ամենատարեց մարդկանց շարքերում։
* 2017 թվականի սեպտեմբերի 15-ին դարձել է երկրագնդի ամենատարեց բնակիչը։
* 2018 թվականի ապրիլի 10-ին  դարձել է  պատմության մեջ ամենաերկարակյաց երեք բնակիչներից մեկը։

## Ծանոթագրություններ

## Արտաքին հղումներ
* GRG World Supercentenarian Rankings List 

Կատեգորիա:Գինեսի գրքի ռեկորդակիրներ
Կատեգորիա:Երկարակյացներ
Սուրբ Պետրոսի և Պողոսի եկեղեցի (Կահիրե)

**Սուրբ Պետրոսի և Պողոսի եկեղեցի** (, նաև հայտնի է որպես Էլ Բոտրոսեյա և Պետրոսյան եկեղեցի), փոքր ղպտիական եկեղեցի, որը գտնվում է  Կահիրեի Աբասիա թաղամասում՝ Սուրբ Մարկոսի տաճարի անմիջական հարևանությամբ, Ալեքսանդրիայի Ղպտի ուղղափառ եկեղեցու պապի նստավայրը։ Կառուցվել է 1911 թվականին Եգիպտոսի վարչապետ Բուտրոս Ղալիի գերեզմանի վրա։

## Պատմություն
Եկեղեցին կառուցվել է 1911 թվականին Բուտրոս Ղալիի գերեզմանի վրա, որը եղել է Եգիպտոսի վարչապետը 1908-1910 թվականներին։ Շինարարությունն իրականացվել է Գալիի ընտանիքի հսկողության ներքո։ Նրա թոռ Բուտրոս Բուտրոս-Ղալին՝ ՄԱԿ-ի վեցերորդ գլխավոր քարտուղարը և Եգիպտոսի նախկին արտգործնախարարը, նույնպես հուղարկավորվել է զոհասեղանի տակ գտնվող դամբարանում 2016 թվականի փետրվարին։ Սկզբնապես Սուրբ Պետրոսի և Պողոսի պատվին անվանված եկեղեցին ժամանակի ընթացքում հայտնի է դարձել Բոտրոսեյա անունով (Պետրոսյան, Բուտրոս (Պետրոս) Ղալիի անունով)՝ դառնալով քաղաքական գործիչների դինաստիայի պատվին կոչված առաջին եկեղեցին։ 2016 թվականի դեկտեմբերի 11-ին մահապարտ ահաբեկիչը իրեն պայթեցրել է եկեղեցում՝ սպանելով 25 մարդու՝ հիմնականում կանանց և երեխաների։

## Դիզայն
Ընդհանուր առմամբ եկեղեցին ունի կրոնական և գեղարվեստական բարձր արժեք։ Նախագիծը մշակվել է բազիլիկի ոճով իտալա-սլովենացի ճարտարապետ Անտոնիո Լասկիակի կողմից, որը եղել է խդիվ Իսմայիլ փաշայի գլխավոր ճարտարապետը։ Շենքի երկարությունը 28 մետր է, լայնությունը՝ 17 մետր։ Կենտրոնական նավն առանձնացված է կողասրահներից մարմարե սյուների շարքերով, որոնցից վեր գտնվում են իտալական նկարներ, որոնք պատկերում են Հիսուսի, նրա առաքյալների և մի շարք սրբերի կյանքը։ Կենտրոնական սրահի վերջում սև մարմարից պատրաստված երկաստիճան սալ է, որի վրա գրված են Բուտրոս Ղալիի ենթադրյալ վերջին խոսքերը։ Պատերը զարդարված են վենետիկյան խճանկարով, որը պատկերում է նաև Հիսուսի մկրտությունը Հորդանան գետում, ինչպես նաև Հիսուսին տաճարի գմբեթին, որի աջ կողմում Կույս Մարիամն է, ձախ կողմում՝ Ավետարանիչ Մարկոսը։

## Ծանոթագրություններ

Կատեգորիա:Եգիպտոսի եկեղեցիներ
Ազգային ծովային թանգարան (Մեծ Բրիտանիա)

մինի|Ջեյմս Կուկի դիմանկար
մինի|Բրետան
**Ազգային ծովային թանգարան**  (; կրճ.*NMM*), ծովային թանգարան Մեծ Բրիտանիայում, Միացյալ Թագավորության առաջատար ծովային թանգարան։ Թանգարանի շենքը, որտեղ առաջ տեղակայված էր Թագավորական ռազմածովային քոլեջը, Համաշխարհային ժառանգության մաս է։

## Պատմություն և գործունեություն
Թանգարանը ստեղծվել է 1934 թվականին «National Maritime Act of 1934 Chapter 43»-ի հիման վրա։ Այն կառավարում է Ֆինանսների նախարարության կողմից նշանակված հոգաբարձուների խորհուրդը։  Թագավոր Գեորգ 6-րդ պաշտոնապես բացեց թանգարանը 1937 թվականի ապրիլի 27-ին, երբ նա ճամփորդում էր դստեր` արքայադուստր Էլիզաբեթի հետ (այժմ թագուհի Էլիզաբեթ 2-րդ)։ 2012 թվականին թագւհի Էլիզաբեթ 2-րդը հիմնեց Գրինվիչի Թագավորական թանգարանները (), որի մաս կազմեցին՝ Ազգային ծովային թանգարանը, Գրինվիչի աստղադիտարանը, Քուինս հաուսը և հայտնի Քաթթի Սարք արագաստանավը։ Թանգարանի հավաքածուն ունի մեծն «ծովային» բրիտանացիներ` Նելսոնի և Կուկի դիմանկարները, որոնց քանակն ավելի շատ է, քան Լոնդոնի Դիմանկարների ազգային պատկերասրահում։ Թանգարանի հավաքածուն ընդգրկում է նաև առարկաներ, որոնք դուրս են հանվել Գերմանիայից Երկրորդ համաշխարհային պատերազմից հետո։

1984 թվականին թանգարանը հիմնադրեց հատուկ ամենամյա մրցանակ` Քերդի մեդալը (): Այն կոչվել է իր հիմնական հովանավոր սըր Ջեյմս Քերդի ( ) պատվին` ի նշանավորումն Ազգային ծովային թանգարան ստեղծելու մասին Օրենքի հիսունամյակի։ Մեդալն ամեն տարի շնորհվում է այն անձանց, որոնք` ըստ թանգարանի հոգաբարձուների խորհրդի կարծիքի, կարևոր ներդրում են արել բնության թանգարանների ոլորտում։ Պարգևատրումը տեղի է ունենում ստացողի հրապարակային դասախոսությունից հետո։

## Պատկերասրահ
### Բացօթյա ցուցադրություն

24 Pounder Howitzers - geograph.org.uk - 1168997.jpg|24-ֆունտանոց հաուբիցներ
Anchor outside The National Maritime Museum, Greenwich - DSC05581.JPG|Խարիսխ
Ship in a bottle (16114396107).jpg|Ծովակալ Նելսոնի նավը շշի մեջ


### Դահլիճային ցուցադրություն

Chinese junk flag.jpg|Կայսերական Չինաստանի դրոշակ
Colt 1851 Navy NMM.jpg|1851 թվականի կոլտ
Fon stool-Benin (National Maritime Museum).jpg|Եռոտանի աթոռակ Պորտո Նովոյից (Դահոմեա, այժմ՝ Բենին)
Ramsden Sextant about 1775.jpg|Սեքստանտ, Ջեսսի Ռամսդեն (մոտ 1775)
Wooden figure-National Maritime Museum (1).jpg|Փայտե քանդակ
Table clock of John II Casimir.JPG|Լեհաստանի թագավոր Յան II Կազիմիրի սեղանի ժամացույցը
Armadaroute.jpg|Արմադայի ուղին Բրիտանիայի շուրջ, 1590 թվականի քարտեզ


## Ծանոթագրություններ

## Արտաքին հղումներ
* Официальный сайт 
* Royal Museums Greenwich prints 

Կատեգորիա:1934 հիմնադրված թանգարաններ
Կատեգորիա:Լոնդոնի թանգարաններ
Կատեգորիա:Ծովային թանգարաններ
Կատեգորիա:Համաշխարհային ժառանգություն Միացյալ Թագավորությունում